భారతదేశ పేరు పుట్టుపూర్వోత్తరాలు

thumb|293x293px|''"ప్రాచీన భారత రాజ్యాల మ్యాపు"'' ఇతిహాసాల కాలం.

**పేరు పుట్టుపూర్వోత్తరాలు** : భారత దేశానికి మొత్తం నాలుగు పేర్లు ఉన్నట్లు చెప్పుకోవచ్చు.

* వీటిలో మొదటిది "జంబూ ద్వీపం". ఇది వేదాలలో భారతదేశానికి ఇవ్వబడిన పేరు, ఇప్పటికీ హిందూ మత ప్రార్థనలలో ఈ పేరు ఉపయోగిస్తారు (ఉదా: జంబూ ద్వీపే, శ్రీశైల ఉత్తర భాగే, కృష్ణ గోదావారీ మధ్య స్థానే......). జంబూ అంటే "నేరేడు" పండు లేదా "గిన్నె కాయ", ఈ దేశంలో ఎక్కువగా నేరేడు పండ్లు పండుతాయి. కనుక దీనికి ఈ పేరు వచ్చింది.
* ఆ తరువాత వచ్చిన పేరు "భారతదేశం" లేదా "భరతవర్షం", ఈ పేరు నాటి రాజు పేరు మీదగా వచ్చింది, ఈ రాజు పేరు "భరతుడు". ఇతను విశ్వామిత్ర, మేనకల కుమార్తె శకుంతలకు జన్మించిన కుమారుడు.
* తరువాతి పేరు హిందూదేశం, ఇది సింధునది పేరు మీదగా వచ్చింది, పూర్వపు పర్షియనులు, గ్రీకులు సింధునదికి ఆవల ఉన్న దేశం కనుక ఈ పేరుతో పిలిచారు.
* తరువాత హిందూదేశం రూపాంతరం ఐన *ఇండియా* అనే పేరు, బ్రిటీషు వారి వలన ప్రముఖ ప్రాముఖ్యతను పొందింది, ప్రస్తుతం భారత దేశానికి రెండు ప్రభుత్వ గుర్తింపు పొందిన పేర్లు కలవు, అవి ఇండియా, భారతదేశం. ఇంకా హిందూస్తాన్ అనేది కూడా హిందూ దేశం రూపాంతరమే!

## ఇండియా
ఈ ఆంగ్ల పదం, గ్రీకు పదమైన Ἰνδία, లాటిన్ ద్వారా *ఇండియా*. Ἰνδία బైజాంటియన్లో సింధూనది (Ἰνδός) కి ఆవల గల రాజ్యం. సా.శ.పూ. 5వ శతాబ్దంలో హెరొడోటస్ పాలిటోనిక్ (ἡ Ἰνδική χώρη) "ఇండియన్ లాండ్" (Indian land), అవెస్తన్ నుండి "హిందుస్" (సింధూ నదిని సూచిస్తుంది) దరాయిస్ 1 (డేరియస్-1) నుండి, సంస్కృతం నుండి*సింధు* (సింధూనదిని సూచిస్తుంది). ఆఖరుకు సంస్కృత పదం నుండి స్థిరపడింది *సింధు*, లాటిన్ నుండి *ఇండియా*, పేర్లు స్థిరపడ్డాయి.

సంస్కృత పదమైన 'ఇందు' చంద్రుడి పేరు సోమతో సంబంధంలేదు.

## భారత్
[thumb|250x250px|భౌగోళిక ప్రాంతం, ఇందులో [భారత ఉపఖండం చూడవచ్చును.]]
thumb|250x250px|వైదిక సంస్కృతికి చెందిన ఆర్యవర్తం, లోహ యుగం.

*భారత్* అనే పేరు  భారత రిపబ్లిక్, లోని *భారత్* సంస్కృతం నుండి స్వీకరించిన అధికారిక పదం. సంస్కృత పదమైన 'భారత్', 'భారత' అనే పదం నుండి ఉద్భవించింది.

విష్ణు పురాణం (2.3.1) నుండి. https://web.archive.org/web/20070609150505/http://www.sub.uni-goettingen.de/ebene_1/fiindolo/gretil/1_sanskr/3_purana/visnup_u.htmhttps://web.archive.org/web/20160303231114/http://is1.mum.edu/vedicreserve/puranas/vishnu_purana.pdf

:*uttaraṃ yatsamudrasya himādreścaiva dakṣiṇam 
: varṣaṃ tadbhārataṃ nāma bhāratī yatra santatiḥ *

:उत्तरं यत्समुद्रस्य हिमाद्रश्चैव दक्षिणम् ।
:वर्षं तद् भारतं नाम भारती यत्र संततीः ।।

: "వర్షం" (దేశం) సముద్రానికి ఉత్తరాన ఉన్న, హిమములతో కూడిన పర్వతాలకు దక్షిణాన గల, దీనిని *భారతం* అని, ఇక్కడ భారత సంతతి నివసిస్తుంది."

సంస్కృత సాహిత్యం నుండి తీసుకున్న పేరు, భారత రిపబ్లిక్ ప్రాంతాన్ని, భారతదేశము, పాకిస్తాన్, నేపాల్, బంగ్లాదేశ్ ల కొరకే గాక ఆఫ్ఘనిస్తాన్ లోని అనేక ప్రాంతాల కొరకు ఉపయోగించబడింది. ఈ ప్రాంతం 4-3వ శతాబ్దాలు క్రీ.పూ. మౌర్య సామ్రాజ్యము, మొఘల్ సామ్రాజ్యం, మరాఠా సామ్రాజ్యం, బ్రిటిష్ సామ్రాజ్యం మున్నగు వాటి కొరకు ఉపయోగించబడింది.

*అఖండ భారతదేశం* అనే పదజాలమునూ సమకాలీన రాజకీయాలలో కానవస్తుంది, దీని ముఖ్య ఉద్దేశం, ఈ ప్రాంతాలన్ని ఏకీకరించి ఒక అఖండ ప్రాంతంగా అభివృద్ధి పరచాలి.

## హిందూస్తాన్ , హింద్

thumb|200px|left|అశోకుని మౌర్య సామ్రాజ్యం లోని  అశోకుని శిలాశాసనాలు గ్రీకు, అరామిక్ భాషలలో వ్రాయబడినవి. 'అల్ ఖానూమ్' వరకు వ్యాపించినవి.

*హింద్* అనే పేరు ఇరానియన్ భాషనుండి ఉద్భవించింది, దీని సమానార్థం ఇండో-ఆర్యన్ *[[సింధ్]]*., అవెస్తన్  -స్థాన్ అనగా దేశం లేదా ప్రాంతం (సంస్కృతంలో 'స్థాన' ప్రదేశం లాగా).

ఇండియాను పర్షియన్ లో *హిందుస్తాన్*, అరబ్బీ లో *అల్-హింద్* (الهند) అని పిలుస్తారు (జై హింద్ లోని 'హింద్' లా).

ఈ 'హింద్', 'హిందుస్తాన్' అనే పేర్లు అరబ్బీ, పర్షియన్ భాషలలో 11వ శతాబ్దం నుండి 'ముస్లింల పరిపాలనా' కాలం నుండి ఉపయోగంలో యున్నది. సల్తనత్, మొఘల్ కాలంనుండి విరివిగా ఉపయోగంలో ఉంది.

'హిందూ' (हिन्दू) అనే సంస్కృత పదం, పర్షియన్ పదం 'హిందూ' అనే పదాలు సమానం. 
 
*హింద్* (हिन्द) అనే హిందీ పదం హిందీ-ఉర్దూ భాషలలో ఇప్పటికీ ఉంది. ఇచ్చట చక్కటి విషయమేమంటే, అరబ్బీ, పర్షియన్, సంస్కృతం, హిందీ, ఉర్దూ, ఈ భాషలలో 'హింద్' అనే పదం సాధారణం. దీని వల్ల గోచరమయ్యే విషయం ఒకటి, ఈ భాషలన్నింటికీ మూలం ఒక్కటేనని, ఈ భాషలు మాట్లాడే వారి పూర్వీకులు ఒక్కరేనని.

## ఆర్యదేశం

కొన్ని హిందూ గ్రంథాలలో, ఉదాహరణకు మనుస్మృతి, కొన్ని బౌద్ధధర్మ గ్రంథాలు, 'ఆర్యదేశ్' అనే పదము ఉపయోగంలో కానవస్తుంది. భారతదేశాన్ని 'ఆర్యవర్త', 'ఆర్యవర్తం' అని పిలువబడింది. ఆర్య, ఆర్యధర్మ, ఆర్యన్ ఈ పదాలన్నీ *ఆర్య* తెగ కొరకు ఉపయోగించబడింది. తమిళ కవి తన కవితలో భారతదేశాన్ని *ఆర్యనాడు* అని సంబోధించాడు. 'ఆర్య' అనగా 'ఉన్నతుడు', 'దేశ' లేదా 'నాడు' అనగా ప్రాంతం.

## కొన్ని చారిత్రాత్మక వివరణలు
సా.శ. 1500 నకు పూర్వానికి చెందిన కొన్ని చారిత్రక వివరణలు క్రింద ఇవ్వబడినవి.

## రిపబ్లిక్ ఆఫ్ ఇండియా
### అధికారిక నామాలు
[thumb|right|నేటి భారత్, [ఢిల్లీ లోని, మంత్రాలయ భవన ఉత్తర ముఖం, ప్రభుత్వ ప్రధాన కార్యాలయం.]]
భారత రాజ్యాంగం లోని మొదటి అధికరణ ప్రకారం అధికారిక నామాలు:
:ఆంగ్లం: India; Bharat: (ఇండియా; భారత్)
:హిందీ: భారత్ గణరాజ్య भारत: (భారత్)

### ఎనిమిదవ షెడ్యూల్ లోని భాషల నందు పేర్లు
[right|200px|thumb|[భారత జాతీయపతాకం, జాతీయ చిహ్నం బెంగళూరు విధాన సౌధ పై.]]
భారత రాజ్యాంగములోని 8వ షెడ్యూల్ లో ప్రస్తావింపబడిన 23 అధికారిక భాషలలో 'భారతదేశం' పేరు ఇలా ఉంది.  హిందీ, ఆంగ్లం, భారత అధికారిక భాషలు 

### ఇతర పేర్లు
#### జంబూద్వీపం
హిందూ, జైన, బుద్ధ మత గ్రంథాలలోని అనేక కథలలో *జంబూ ద్వీపము* అనే ప్రస్తావన కానవస్తుంది. ఈ ద్వీపం 7 దీవుల/ఖండాలలో ఒకటి.

## ఇవీ చూడండి

* భారతదేశం
* భారతదేశ చరిత్ర
* భారతదేశ సంస్కృతి
* ఆర్యవర్తం
* ప్రాచీన భారతదేశం

## మూలాలు

## బయటి లింకులు

* The Unity of India Dileep Karanth's article about the terms "Hindu" and "India"
* Meaning of the word Hindu
* Looking for a Hindu Identity 

వర్గం:భారతదేశ చరిత్ర
వర్గం:భారతీయ సంస్కృతి
వర్గం:భారతదేశ పేర్లు
వర్గం:ఈ వారం వ్యాసాలు